Na osnovu člana 6 stav 1 i 7 Zakona o socijalnom stanovanju („Sl. list Crne Gore“, br. 35/13), člana 38 stav 1 tačka 4 Zakona o lokalnoj samoupravi „Sl. list CG“, br. 02/18, 34/19 i 28/20),  čl. 36 Statuta opštine Mojkovac („Sl. list CG – opštinski propis“, br. 29/18) i uz prethodnu saglasnost Ministarstva ekologije, prostornog planiranja i urbanizma Crne Gore, br. 11-337/22-12/31 od 25.1.2022. godine, Skupština Opštine Mojkovac, na sjednici održanoj dana 25. jula 2022. godine, donijela je:

LOKALNI PROGRAM SOCIJALNOG STANOVANJA OPŠTINE MOJKOVAC ZA  2022 GODINU
UVOD
Socijalno značenje stana proističe iz različitih oblika i instrumenata kojima država, bez obzira na svoju razvijenost čini dostupnijim ostvarivanje ovog prava za svakog svog građanina, a posebno za grupe koje ovo pravo bez intervencije države ne bi mogle da ostvare (socijalno ugrožene grupe). Osnovni cilj svake stambene politike je da cjelokupno stanovništvo može uz najracionalniji vid podrške obezbijediti stanove odgovarajuće veličine i opremljenosti u funkcionalnom okruženju i uz razumne cijene, a odabir stanovništva u pristupu stanovima treba da bude što manje privilegovan. 

Stambena politika je kompleksan problem koji nameće potrebu multidisciplinarnog pristupa definisanju prioriteta i mjera u cilju objedinjavanja instrumenata za postitanje pozitivnih rezultata u ovoj oblasti. 

Problemi stanovanja posebno utiču na socijalno ugrožene, odnosno socijalno isključene grupe, koje predstavljaju posebne ciljne grupe u oblasti socijalnog stanovanja. Da bi se adekvatno sagledali problemi u ovoj oblasti neophodno je analizirati stambenu situaciju, subvencije i podsticaje koji se ovakvim grupama mogu pružiti. 

Donošenjem Nacionalne stambene strategije za period 2011-2020. godine, stvoreni su osnovni principi za definisanje pravaca daljeg razvoja stambenog sektora u Crnoj Gori. Takođe, obezbijeđena je veća uravnoteženost svih komponenata razvoja (socijalnih, ekonomskih i ekoloških) i održivi i efikasni razvoj stanovanja putem bolje raspodjele nadležnosti i zadataka svih aktera u stambenom sektoru. Zakonom o socijalnom stanovanju (“Sl. list CG”, br. 35/13) i Programom socijalnog stanovanja za period 2017 – 2020, utvrđene su nadležnosti države i lokalnih uprava.

1. ZAKONSKA REGULATIVA
1.1 Zakon o socijalnom stanovanju
Zakonom o socijalnom stanovanju („Sl. list Crne Gore“, br. 35/13) utvrđeno je da je socijalno stanovanje, stanovanje odgovarajućeg standarda koje se obezbjeđuje pojedincima ili domaćinstvima koja iz socijalnih, ekonomskih i drugih razloga ne mogu da riješe pitanje stanovanja. Članom 5 istog Zakona propisano je da Vlada Crne Gore donosi program socijalnog stanovanja, a članom 6 da jedinica lokalne samouprave donosi lokalni program socijalnog stanovanja.
1.2 Program socijalnog stanovanja 
Vlada Crne Gore donosi program socijalnog stanovanja kojim se određuju ciljevi razvoja socijalnog stanovanja, u skladu sa regionalnim, ukupnim ekonomskim i socijalnim razvojem, kao i razvoj socijalnog stanovanja i drugi elementi od značaja za socijalno stanovanje. 
U skladu sa programom socijalnog stanovanja jedinica lokalne samouprave donosi lokalni program socijalnog stanovanja, koji naročito sadrži: 
- lica, odnosno grupe lica na teritoriji jedinice lokalne samouprave kojima će se rješavati pitanje socijalnog stanovanja; 
- obim i uslove odobravanja sredstava privrednim društvima, fizičkim licima i stambenim zadrugama i način vraćanja sredstava; 
- bliža mjerila i kriterijume za utvrđivanje visine zakupnine za korišćenje stambenih objekata. 
U oblasti socijalnog stanovanja jedinica lokalne samouprave je obavezna da: 
1) prikuplja podatke potrebne za izradu i donošenje lokalnog programa (snimanje i analiza postojećeg stambenog fonda i stambenih potreba i sl.); 
2) upravlja projektima izgradnje stambenih objekata; 
3) vrši poslove davanja u zakup stambenih objekata; 
4) razvija nove programe finansiranja socijalnog stanovanja i podstiče partnerski odnos između javnog, privatnog i neprofitnog sektora u oblasti socijalnog stanovanja; 
5) organizuje poslove održavanja stambenih objekata za socijalno stanovanje; 
6) obavlja i druge poslove u oblasti socijalnog stanovanja, u skladu sa zakonom.
1.3 Zakon o lokalnoj samoupravi 
Članom 27 stav 1 tačka 5 Zakona o lokalnoj samoupravi („Sl. List CG“, br. 02/18, 34/19 i 38/20), propisano je da opština uređuje građevinsko zemljište, tačkom 10 istog stava da opština uređuje odnose u oblasti stanovanja i stara se o obezbjeđivanju uslova za održavanje stambenih zgrada, a tačkom 16, da u skladu sa mogućnostima, uređuje i obezbjeđuje rješavanje stambenih potreba lica u stanju socijalne potrebe i lica sa invaliditetom i pomaže rad humanitarnih i nevladinih organizacija iz ovih oblasti. 
1.4 Odluka o rješavanju stambenih potreba po osnovu prava na socijalno stanovanje

Opština Mojkovac sve do decembra 2015. godine nije imala odluku iz oblasti socijalnog stanovanja, već je Predsjednik opštine, shodno Zakonu o lokalnoj samoupravi i Statutu Opštine Mojkovac, donosio rješenja o davanju stanova na korišćenje licima u stanju socijalne potrebe. Na sjednici održanoj dana 24. 12. 2015. godine, Skupština je usvojila Odluku o rješavanju stambenih potreba po osnovu prava na socijalno stanovanje, koja je objavljena u Službenom listu Crne Gore – opštinski propisi br. 3/16, od 20.01.2016. godine. Tom Odlukom uređeno je pravo na socijalno stanovanje, određene su grupe lica kojima će se rješavati pitanje socijalnog stanovanja, uslovi odobravanja sredstava privrednim društvima, fizičkim licima i stambenim zadrugama i način vraćanja sredstava, mjerila i kriterijumi utvrđivanja zakupnine, propisani su uslovi, način, i postupak za rješavanje stambenih potreba lica po osnovu prava na socijalno stanovanje i druga pitanja koja su od značaja za socijalno stanovanje u skladu sa zakonom i Lokalnim programom socijalnog stanovanja.

2. POSTOJEĆA STAMBENA SITUACIJA
Prema podacima MONSTAT-a, popisom stanovništva iz 2011. godine, u opštini Mojkovac je evidetirano 2775 domaćinstava, sa prosječnim brojem  od 3,1 člana po domaćinstvu. 
Podaci o stanovima prema korišćenju tj. namjeni dati su u sljedećoj tabeli:
	Opština
	Ukupno 
	Stanovi prema korišćenju tj. namjeni

	
	
	Za stanovanje
	Sezonsko korišćenje
	Samo za obavljanje djelatnosti
	Bez podataka

	
	
	Nastanjeni
	Prazni
	
	
	

	
	
	Samo za stanovanje


	Za stanovanje i obavljanje djelatnosti
	Privremeno nenastanjeni
	Napušteni 
	
	
	

	Mojkovac 
	3.802
	2.634
	21
	694
	109
	323
	8
	13

	
	100%
	69,2%
	0,6%
	18,3%
	2,9%
	8,5%
	0,2%
	0,3%


1) Od ukupnog broja domaćinstava (2775) koja žive u opštini Mojkovac, 178 ili 6,4% su podstanari. 

2.1 Podaci o broju i vrsti stambenih jedinica koji su u svojini lokalne  

                 samouprave, kao i podaci o licima, odnosno grupama lica koja su  

                 korisnici stambenih jedinica

 
Podaci o broju i vrsti stambenih jedinica koji su u svojini lokalne samouprave, pravni osnov useljenja, status stambenih jedinica, kao i podaci o licima, odnosno grupama lica koja su korisnici stambenih jedinicadati su u sljedećoj tabeli:
	Socijalna kategorija


	Prethodni period-do kraja 2021. godine
	U narednom periodu

	
	Stambene jedinice u kolektivnim objektima
	Individualni objekti od tvrdog materijala
	Montažni objekti
	Stambene jedinice u kolektivnim objektima
	Individualni objekti od tvrdog materijala
	Montažni objekti

	Socijalno ugrožena lica
	31 (7+13+9+2) (date pod zakup)
	 
	
	15+2 
(planirano da se daju pod zakup)
	
	

	Romi i Egipćani
	9 

(bespravno useljene)
	
	
	
	
	

	Izbjegla i raseljena lica
	
	
	
	
	
	

	Lica preko 67 godina života
	
	
	
	
	
	

	Penzioneri
	
	
	
	8 (Planirano da plati Fond PIO)
	
	

	Mladi koji su bili djeca bez roditeljskog staranja
	
	
	
	
	
	

	Samohrani roditelji
	
	
	
	
	
	

	Lica sa invaliditetom
	
	
	
	
	
	

	Porodice sa djecom sa smetnjama u razvoju
	
	
	
	
	
	

	Žrtve nasilja u porodici
	
	
	
	
	
	

	Ostali 
	
	
	
	
	
	


2.2 Podaci o sprovedenim projektima za rješavanje stambenih pitanja po osnovu  

      prava za socijalno stanovanje 

Opština Mojkovac je u prethodnom periodu, zajedno sa Vladom Crne Gore, za lica u stanju socijalne potrebe, obezbijedila sredstva za izgradnju sljedećih stambenih objekata:

 - Stambeni objekat u Tutićima, na katastarskoj parceli br. 203/1 KO Tutići. Objekat je izgradjen za potrebe stanara u radničkom naselju (barake) u Tutićima, koje je zatim porušeno i uklonjeno. Ovaj objekat se sastoji od 22 stambene jedinice. Status ovog objekta nije riješen, niti je upisan u katastar, iz razloga što nijesu bili riješeni imovinsko pravni odnosi na zemljištu. U prethodnoj godini su riješeni imovinsko pravni odnosi na zemljištu, čime su se stekli uslovi za rješavanje statusa ovog objekta.

- Stambeni objekat u ulici Đura Đukića, na katastarskoj parceli br. 145 KO Mojkovac. Izgradjen je za potrebe stanara iz naselja Ambarine koji su iseljeni zbog poplava 1992. godine. Ovaj objekat ima dva ulaza sa ukupno 50 (24+26) stambenih jedinica. Korisnici ovih stambenih jedinica su otkupili stanove i postali njihovi vlasnici.

- Stambeni objekti u ulici Nemanjića, na katastarskim parcelama br. 359/2, 360/2 i 361 KO Mojkovac. Na tim parcelama bila su izgrađena tri prizemna stambena objekta: dva sa po devet stambenih jedinica i jedan od sedam stambenih jedinica koji su namijenjeni licima u stanju socijalne potrebe. Jedan objekat sa devet stambenih jedinica i objekat sa sedam stambenih jedinica su bili useljeni, dok je drugi od devet stambenih jedinica bio u fazi završnih radova i isti je bespravno useljen. Opština Mojkovac je za jedan objekat od devet stambenih jedinica izdala Rješenje o davanju stanova na korišćenje, licima koja se nalaze u stanju socijalne potrebe. Objekat od sedam stambenih jedinica je izgorio u požaru 10. 02. 2015. godine. Iz tog razloga je  za porodice koje su bile smještene u tom objektu, izgrađen novi stambeni objekat „Lamela I“, sa istim brojem stanova. Pored stambenog objekta „Lamele I“ izgrađen je stambeni objekat „Lamela II“,  od 13 stambenih jedinica.  Stanovi u „Lamela II“ su u skladu sa Odlukom o rješavanju stambenih potreba po osnovu prava na socijalno stanovanje, dodijeljeni na korišćenje licima u stanju socijalne potrebe. Na istoj lokaciji pored „Lamela II“ započeta je izgradnja stambenog objekta „Lamela III“ sa 15 stambenih jedinica. Radovi na izgradnji „Lamela III“ su u završnoj fazi.  Dio sredstva za izgradnju ovog objekta obezbijeđen je donacijom i uz pomoć Vlade Crne Gore. Takođe su u „Lamela II“ započeti radovi na pretvaranju zajedničkih prostorija u dva stana, jedan jednosoban stan i jedna garsonjera. Sredstva za izvođenje tih radova obezbijedila je opština Mojkovac.
Međusobni odnosi između Opštine Mojkovac i korisnika stanova u „Lameli I“, „Lameli II“ i jednom stambenom objektu od devet stamenih jedinica regulisani su posebnim ugovorima o zakupu stanova.

-Stambeni objekti u naselju Ambarine, na katastarskim parcelama br. 476 i 477 KO Mojkovac. Na parcelama se nalaze dva stambena objekta za kolektivno stanovanje, sa po jednom stambenom jedinicom u vlasništvu Opštine Mojkovac. Postojeće stambene jedinice su dodijeljene porodicama kao nužni smještaj, zbog čega je u budućem periodu neophodno izvršiti reviziju stanarskih prava. 

-Stambeni objekat u ulici Svetozara Drobnjaka, na katastarskoj parceli br. 1544 KO Mojkovac. Opština Mojkovac je, u okviru projekta „1000 + stanova“, obezbijedila lokaciju za izgradnju stambenog objekta od 25 stambenih jedinica, koji je finansirao CFSSI i isti oslobodila plaćanja naknade za komunalno opremanje za svaki stan koji se proda zaposlenima sa teritorije Opštne Mojkovac. Objekat je izgradjen na katastarskoj parceli br. 1544 KO Mojkovac, u ulici Svetozara Drobnjaka i namijenjen je tržištu. Ovaj projekat je zamišljen tako da građani otkupe stanove uz pomoć stambenih kredita pod povoljnim uslovima. 


Vlada Crne Gore je na sjednici od 19. marta 2014. godine usvojila Informacije o rješavanju stambenih pitanja socijalno ugroženih kategorija građana na sjeveru Crne Gore. 

Zbog ograničenih sredstava u Budžetu, predloženo je da se od Fonda otkupi 31 stambena jedinica, ukupne vrijednosti 999.544,00€. Od navedenog iznosa za Mojkovac je predviđeno 156.000,00€, odnosno 3 (tri) stambene jedinice. Navedene stambene jedinice su površina 67m2, 73m2 i 77m2, a iste je otkupila Vlada Crne Gore i završen je postupak prenosa prava vlasništva sa Vlade Crne Gore na Opštinu Mojkovac. Naknadno su u istoj stambenoj zgradi od strane Vlade Crne Gore, opštini Mojkovac dodijeljene još tri stambene jedinice, površina 69m2, 77m2 i 69m2. Pošto predmetni stanovi zbog velike površine nijesu pogodni za dodjelu licima u stanju socijalne potrebe, planirana je prodaja tih stanova, a sredstva od prodaje istih bi se iskoristila za finansiranje izgradnje „Lamele III“ sa 15 stambenih jedinica u ulici Nemanjića.

2.3 Pravni akt kojim se propisuju kriterijumi za dodjelu stambenih jedinica
Pravni akt kojim se propisuju kriterijumi za dodjelu stambenih jedinica je Odluka o rješavanju stambenih potreba po osnovu prava na socijalno stanovanje („Sl. List  Crne Gore – opštinski propisi“, br. 3/16). Predmetnom Odlukom propisano je da se  Rješavanje stambenih potreba ostvaruje se na osnovu sljedećih kriterijuma: 

1) postojeća stambena situacija;

2) ukupna visina prihoda i imovno stanje članova domaćinstva; 

3) dužina prebivališta u kontinuitetu u mjestu rješavanja stambene potrebe;

4) broj članova porodičnog domaćinstva;

5) invalidnost;

6) zdravstveno stanje;


Za rješavanje stambenih potreba, u skladu sa predmetnom Odlukom, obrazuje se Komisija za rješavanje stambenih potreba po osnovu prava na socijalno stanovanje, koju imenuje i razrješava Skupština opštine.
 Komisija se sastoji od predsjednika i četiri člana.

2.4 Saradnja sa Centrima za socijalni rad ili resornim ministarstvima

Postoji intezivna saradnja sa Centrom za socijalni rad i nadležnim ministarstvima prilikom planiranja i realizacije programa  socijalnog stanovanja iz razloga što Vlada Crne Gore preko ovih institucija učestvuje u finansiranju projekata socijalnog stanovanja. Vlada Crne Gore je od CFSSI otkupila 6 stambenih jedinica i iste ustupila opštini Mojkovac za socijalno ugrožene kategorije. Članom 13 stav 3  Odluke o rješavanju stambenih potreba po osnovu prava za socijalno stanovanje propisano da je jedan član komisije za raspodjelu stanova predstavnik Centra za socijalni rad. 

2.5 Saradnja sa privatnim  neprofitnim ili drugim sektorima u ovoj oblasti
- U dogovoru sa sindikatom MUP-a Crne Gore pokrenuta je inicijativa da Sindikat MUP-a bude nosilac posla za izgradnju stambene zgrade sa 32 stambene jedinice za  potrebe MUP-a, prosvjete i zdravstva, na urbanističkoj parceli UP 323c, odnosno na zemljištu koje je u svojini opštine Mjkovac. Za predmetnu zgradu je urađeno Idejno rješenje, a u toku je izrada glavnog projekta. Opština je preuzela obavezu da besplatno dodijeli lokaciju i iste oslobodi naknade za komunalno opremanje.
-  Sa stanarima stambene zgrade, na urbanističkoj parceli UP 79 DUP-a „Centar sa Gornjim Mojkovcem“, planirano je rušenje postojeće dotrajale stambene zgrade i izgradnja nove na istoj lokaciji sa 17  stambenih jedinica i dva poslovna prostora, od čega je devet stambenih jedinica za postojeće vlasnike stanova, osam za penzionere, a poslovni prostori za potrebe opštine Mojkovac. Sredstva bi se obezbijedila od Fonda PIO, Opština Mojkovac i donacija. Urađen je Glavni projekat, a opština bi oslobodila naknade za komunalno opremanje. 

2.6 Procjena stambenih potreba na nivou Opštine Mojkovac

Detaljna procjena stambenih potreba na nivou lokalne samouprave je planirana za narednu godinu.
2.7 Administrativni kapaciteti u oblasti socijalnog stanovanja

Za praćenje promjena u dijelu stanovanja zadužena su 2 službenika u okviru Sekretarijata za uređenje prostora i održivi razvoj.
Takođe, za praćenje navedenih promjena je zadužen i Sekretarijat za opštu upravu, društvene djelatnosti i kadrovska pitanja.
2.8 Model organizovanja održavanja objekata za socijalno stanovanje
U stambenim zgradama u ulici Nemanjića: „Lamela I“ sa 7 stambenih jedinica, „Lamela II“ sa 13 stambenih i stambenoj zgradi sa 9 stambenih jedinica su organizovani organi upravljanja stambene zgrade, odnosno formirane su Skupštine etažnih zakupaca. Navedene stambene jedinice su u skladu sa čalnom 12 stav 2 Zakona o socijalnom stanovanju, kojim je propisano da „stambeni objekti za socijalno stanovanje izgradjeni ili kupljeni iz sredstava budžeta jedinica lokalne samouprave ili drugih sredstava koja je obezbijedila jedinica lokalne samouprave, daju se u zakup u skladu sa odredbama ovog zakona kojim se uredjuje postupak i način davanja stambenih objekata u zakup“. Cijena zakupnine iznosi 0,20€/m2 stambenog prostora i ista se uplaćuje na poseban žiro račun opštine Mojkovac. Ta sredstva su namijenjena za održavanje istih stambenih zgrada.
2.9 Predlozi i sugestije povodom planiranja projekata u oblasti socijalnog     stanovanja

· Obezbijediti svim licima, koji mogu da ostvare pravo na socijalno stanovanje u skladu sa članom 3 Zakona o socijalnom stanovanju, povoljne kredite za rješavanje stambenih potreba.

· Socijalno najugroženijim kategorijama obezbijediti stanove i istim dati na korišćenje pod povoljnim uslovima.

3. PROJEKTI PLANIRANI U NAREDNOM PERIODU

3.1 Projekti izgradnje novih stambenih jedinica 


Na urbanističkim parcelama UP 323a, UP323b i UP 323c Izmjene i dopune DUP-a „Centar sa Gornjim Mojkovcem“, u ulici Đura Đukića, bila je planirana izgradnja jednog stambenog objekta, sa tri lamele, sa 44 stambene jedinice, za rješavanje stambenih potreba lica u stanju socijalne potrebe. Izgradnja ovog objekta je predviđena planskom dokumentacijom i za njega je bio urađen projekat. 


U međuvremenu je sa sindikatom MUP-a dogovoreno da opština ustupi MUP-u urbanističku parcelu UP 323c za izgradnju jedne lamele za njihove potrebe, i da iste oslobodi naknade za komunano opremanje. Sindikat MUP-a je već uradio Idejno rješenja u skladu sa novim Zakonom o planiranju prostora i izgradnji objekata. U predmetnoj stambenoj zgradi su planirane 32 stambene jedinice i to: 6 garsonjera, 14 jednosobnih stanova i 12 dvosobnih stanova. Sindikat MUP-a će realizovati projekat zajedno sa sindikatom zdravstva i prosvjete. 

U toku su završni građevinski radovi na izgradnja objekta „Lamela III“,  od 15 stambenih jedinica u ulici Nemanjića, koji se gradi pored postojećeih stambenoih objekata „Lamele I“ i „Lamela II“. Dio sredstava za izgradnju objekta obezbijeđen je iz Budžeta opštine Mojkovac, a dio će se obezbijediti prodajom stanova u stambenoj zgradi u ulici Svetozara Drobnjaka i uz pomoć Vlade Crne Gore. Takođe su u „Lameli II“ započeti radovi na pretvaranju zajedničkih prostorija u dva stana, jedan jednosoban stan i jedna garsonjera. Sredstva za izvođenje tih radova obezbijedila je opština Mojkovac.

U dogovoru sa fondom PIO i vlasnicima stanova u stambenoj zgradi na urbanističkoj parceli UP 79 Izmjene i dopune DUP-a „Centar sa Gornjim Mojkovcem“ - stambena zgrada pored zgrade opštine, urađen je Glavni projekat za rekonstrukciju zgrade. Na predmetnoj lokaciji je planirano da se izgradi stambena zgrada sa poslovnim prostorima u prizemlju i sa 17 stambenih jedinica. Od 17 stambenih jedinica 9 je namijenjeno postojećim vlasnicima, osam stambenih jedinica je namijenjeno za rješavanje stambenih potreba penzionera, a dav poslovna prostora u prizemlju za potrebe opštine Mojkovac. Urađen je Glavni projekat a u toku je revizija projektne dokumentacije.

3.2 Projekat rješavanja stambenih pitanja građana pod povoljnim uslovima 

Ministarsvo održivog razvoja i turizma je, na osnovu razgovora vođenim u 2013. godini sa Bankom za razvoj Savjeta Evrope, pokrenulo realizaciju Projekta rješavanja stambenih pitanja građana po povoljnim uslovima. To je nastavak tekućeg projekta „1000 + stanova“ čija je realizacija u završnoj fazi. Opštini Mojkovac je u okviru ovog projekta od strane CFSSI, bio ponuđen jedan stan ali nije bilo zainteresovanih za njegovu kupovinu. 

3.3 Održavanje stambenih objekata 

Sekretarijat za uređenje prostora i održivi razvoj opštine Mojkovac, kao organ nadležan za stambene poslove, je shodno Zakonom o održavanju stambenih zgrada („Sl. List CG“, br. 041/16 i 084/18), sačinio registar etažnih vlasnika, registar stambenih zgrada i njihovih posebnih djelova i registar upravnika stambenih zgrada. Formirani su organi upravljanja u 49 stambenih zgrada/ulaza, koje su, shodno zakonu, u obavezi da formiraju organe upravljanja. Shodno ovom Zakonu, korisnici (vlasnici) stanova sami organizuju održavanje stambene zgrade. Kao pomoć za održavanje stambenih zgrada i troškove održavanja stambenih zgrada u kojima opština ima vlasništvo, opština Mojkovac je za 2022. godinu, predvidjela budžetom sredstva u iznosu od 16.000,00 €, a za učešće u sanaciji fasada stambenih zgrada u užem gradskom jezgru 10.000,00€.
            

3.4 Donošenje lokalnih akata 
Opština Mojkovac je u prethodnom periodu donijela Odluku o rješavanju stambenih potreba po osnovu prava na socijalno stanovanje. Obaveza opštine je da u narednom periodu donese Odluku o rješavanju stambenih potreba lokalnih funkcionera i lokalnih službenika i namještenika.
4. KONSTATACIJE I PREPORUKE

1. Implementacija Lokalnog programa socijalnog stanovanja treba da omogući Opštini Mojkovac da na kvalitetniji i efikasniji način rješava stambene potrebe ugroženih grupa, odnosno domaćinstava koja na tržištu ne mogu da riješe stambeno pitanje. 

2. Lokalnim programom socijalnog stanovanja rješavaju se: problem socijalnog stanovanja, upis stambenih objekata u katastar i preispitivanje stanarskih prava. 

3. Ciljevi koji se postižu donošenjem Programa socijalnog stanovanja su: postizanje socijalne kohezije i društvene solidarnosti, pomoć države i jedinica lokalne samouprave u obezbjeđivanju stambenog prostora za lica koja nemaju stan i koja ne mogu da obezbijede stambeni objekat, poboljšanje kvaliteta života građana, posebno pripadnika ranjivih društvenih grupa, koje na tržišu ne mogu da riješe stambenu potrebu, smanjenje siromaštva i isključenosti.


4. Lica koja imaju prioritet pri ostvarivanju prava na socijalno stanovanje su: samohrani roditelji, odnosno staratelji, lica sa invaliditetom, lica preko 67 godina života, mladi koji su kao djeca bili bez roditeljskog staranja, porodice sa djecom sa smetnjama u razvoju, pripadnici Roma i Egipćana (RE populacija), raseljena lica, interno raseljena lica s Kosova koja borave u Crnoj Gori, stranac sa stalnim nastanjenjem ili privremenim boravkom koji je imao priznat status raseljenog lica ili interno raseljenog lica i žrtve nasilja u porodici. 

 Opšti kriterijumi za utvrđivanje reda prvenstva za rešavanje stambenih potreba propisani su Odlukom o rješavanju stambenih potreba po osnovu prava na socijalno stanovanje.


5. Period implementacije Lokalnog programa socijalnog stanovanja Opštine Mojkovac traje jednu godinu. 

Ovaj program stupa na snagu osmog dana od dana objavljivanja u „Sl. listu Crne Gore – Opštinski propisi“. 
Broj: 05-040/22-173
Mojkovac, 25. jul 2022. godine

                                                      SKUPŠTINA OPŠTINE MOJKOVAC
                                                                                                                                 PREDSJEDNIK  

                                                                                                                   Marko Janketić

